OpenLLM-France/wikimedia huggingface dataset:
# Clorindo Testa

Clorindo Manuel José Testa (Napoli, Italia, 1923ko abenduaren 10a - Buenos Aires, Argentina, 2013ko apirilaren 11) italiar jatorriko argentinar arkitektoa eta margolaria izan zen.

## Biografia

Ikasketak Buenos Airesko Arkitektura eta Hirigintza unibertsitatean egin zituen. Arkitekto gisa, 1948an hasi zen Buenos Airesko Arautze Planerako taldean. Italian bi urtez aritu zen margolari ikasketak egiten.
Sari asko irabazia izan zen: 1956an La Pampako (Argentina) Zentro Zibikoko Lehiaketan lehenengo saria lortu zuen, urrezko domina Bruselako World's Fairren 1958an, Londresko eta Hego Amerikako bankuko bulego nagusiko lehenengo saria 1960an, pintura sari nazionala 1961ean, Amerikako Arteko saria 1965ean eta Sao Pauloko Biurteko saria 1977an.
Testaren arkitekturaren ezaugarri nagusia formaren indarra da, funtzioa alde batera utzi gabe. 1956-1961 urteen bitartean, La Pampako (Argentina) Santa Roas Autobus terminala egin zuen Gaido, Dabinovic eta Rossirekin batera. 1959-1966 urteen bitartean, Londresko eta Hego Amerikako Bankua egin zuen Buenos Airesen. 1962an, Buenos Airesko Liburutegi nazionala egin zuen F. Bullrich eta A. Cazzaniga de Bullrichekin batera. 1979an Boli Kostako Gobernu Ospitalea egin zuen.
Testaren beste lan batzuk: Catalinas Norteko Argentinar Airelineen Etxea (Buenos Aires), 1975ean, Lascara eta Rossirekin batera; Buenos Airesko Errekoletoen Pasealekua, 1982an; Salvadorreko unibertsitateko (Pilar, Buenos Aires) campusa (1998an), auditoriuma (2002an) eta liburutegia.
Bere margolanak ezagun egin ziren erreminta, bizikleta edota zubien gainean marrazkiak egiten hasi zenean, estilo primitibistan eta informalistan. Beranduago, ia guztiz abstraktuak ziren zuri-beltzeko margolanak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2736436
* Multimedia: Clorindo Testa / Q2736436
# Cloone

Cloone (irlanderaz An Chluain) Irlandako udalerri bat da, Leitrim konderrian dagoena. 2002ko erroldaren arabera 600 biztanle zituen.

## Kanpo estekak

* Datuak: Q1025554
* Multimedia: Cloone / Q1025554
# Cloonfad

Cloonfad (irlanderaz Cluain Fada) Irlandako udalerri bat da, Roscommon konderrian dagoena. 2013ko erroldaren arabera 285 biztanle zituen.

## Kanpo estekak

* Datuak: Q4224247
* Multimedia: Cloonfad / Q4224247
# Cloonanaha

Cloonanaha, batzutan Clounanaha idatzia (irlanderaz Cluain an Fhathaigh) Irlandako hego-ekialdean dagoen Clare konderriaren mendebaldean dagoen herri txiki bat da. R460 errepidean eta Inagh udalerriaren mendebaldean dago.
Cloonanaha National School izeneko eskola txiki bat ere badu.

## Iruditegia

* Cloonanaha National School ikastetxea.

## Kanpo estekak

* Datuak: Q5135094
* Multimedia: Clounanaha / Q5135094
# Carmarthenshire

Carmarthenshire (galeseraz Sir Gaerfyrddin) Galesko hego-mendebaldean dagoen lurraldea da, hirugarren zabalena dena.
2.395 km²-ko azalera dauka eta 2005ean 178.100 biztanle inguru zituen. Caerfyrddin/Carmarthen du hiriburu (13.148 biz.).

## Hizkuntza

Lurraldea Galesko hirugarrena da galeserazko hiztunei dagokienez, Gwynedd eta Ynys Monen atzetik. Izan ere, biztanleen %64a inguruan badira.

## Pertsonaia ezagunak

* John Cale (1942-), musikaria, The Velvet Underground taldekide izandakoa.

## Kanpo estekak

* (Galeseraz)(Ingelesez) Eskualdeko webgune ofiziala
* Datuak: Q217840
* Multimedia: Carmarthenshire / Q217840
# Carme

Carme Kataluniako udalerria da, Anoia eskualdean eta Bartzelonako probintzian kokatua. 2009ko urtarrilaren 1eko erroldaren arabera 832 biztanle zituen. 11,69 km²-ko azalera du.

## Herri eta auzoak

* Carme (Herriburua)
* Les Espluges de Carme
* Les Pinedes de l'Ermengol

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 931 | 938 | 848 | 753 | 727 | 676 | 683 | 723 | 717 | 679 | 674 | 832 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Carmeri buruzko informazioa Anoiako eskualdeko webgunean.
* Datuak: Q15943
* Multimedia: Carme / Q15943
# Carmarthen gaztelua

Carmarthen gaztelua, galesez: Castell Caerfyrddin eta ingelesez: Carmarthen Castle, Galesko hego-mendebaldeko Carmarthen hirian dagoen gaztelu baten hondakinak dira.
1100ko hamarkadaren hasieran Walter Gloucesterko sheriffak lehen eraikina eraikiarazi zuen. Hainbat aldiz suntsitua eta berriz eraikia izan ondoren, 1190eko hamarkadan berreraiki zen. 1405ean Owain Glyndŵr gales buruzagiak bereganatu zuen. 1456an Henrike VII.a Ingalaterrakoaren aiata bertan zendu zen. Bi Arrosen Gerran zehar William Herbertek eskuratu zuen, Ingalaterrako Iraultzan indar parlamentariek bereganatu zuten arte. XVII. mendearen eridladera Oliver Cromwellen aginduz eraitsia izan zen.
1920ko hamarkadararte kartzela gisa erabilia izan da.1954an hondakiank I Graduko ondare izendatuak izan ziren eta gaur egin turisten bisitalekua da.
* Datuak: Q14906524
* Multimedia: Carmarthen Castle / Q14906524
# Carmaux-1 Le Ségala kantonamendua

Carmaux-1 Le Ségala kantonamendua Frantziako kantonamendu bat da. Tarn departamenduan dago, Okzitania (eskualdea) eskualdean. Guztira 33 udalerri ditu eta Carmaux da bere hiriburua.

## Kanpo estekak

* Datuak: Q19606970
# Carmaux-2 Vallée du Cérou kantonamendua

Carmaux-2 Vallée du Cérou kantonamendua Frantziako kantonamendu bat da. Tarn departamenduan dago, Okzitania (eskualdea) eskualdean. Guztira 40 udalerri ditu eta Carmaux da bere hiriburua.

## Kanpo estekak

* Datuak: Q19606971
# Carmarthen badia

Carmarthen badia (galeseraz Bae Caerfyrddin eta ingelesez Carmarthen Bay) Galesko hegoaldean dagoen badia bat da, Swansea, Carmarthenshire eta Pembrokeshire artean. Bertan Tywi ibaia itsasoratzen da. Hondartza areatsu eta zabal ugariren kokalekua ere bada, tartean Pendine Sands eta Cefn Sidan.
Badiaren mendebaldeko zatia Pembrokeshire Kostaldeko Parke Nazionalaren barnean dago.

## Kanpo estekak

* Datuak: Q1043510
* Multimedia: Carmarthen Bay / Q1043510
# Carme Adán

Carme Adán Villamarín (Donostia, 1966ko abenduaren 16a) galiziar politikari eta filosofoa da. 20015 eta 2015 artean, Galiziako Bloke Nazionalistaren zerrendetan, diputatu hautatu zuten Galiziako Parlamentuan.

## Lanak

* Feminismo e coñecemento. Da experiencia das mulleres ao ciborg, 2003, Espiral Maior.
* Cartografías do derrubo, 2011, Difusora.
* Feminicidio. Unha nova orde patriarcal (2018) Editorial Galaxia
* Datuak: Q20532942
* Multimedia: Carme Adán / Q20532942
# Compton Wynyates

Compton Wynyates, Ingalaterrako Warwickshire konderrian dagoen ingeles landetxe bat da.

## Historia

1481 aldera Sir Edmund Compton jauntxoak eraikiarazi zuen. Geroztik Compton leinuaren egoitza da.
Bertan film ugariren eszenak filmatu izan dira.
* Datuak: Q5157180
* Multimedia: Compton Wynyates / Q5157180
# Compton efektua

Compton efektua, X izpien fotoi batek, elektroi aske baten aurka talka egin eta energiaren zati bat galtzen duenean uhin luzera handitzean datza. Barreiatutako erradiazioaren uhin lzuera edo maiztasuna, soilik barreiatzearen norantzaren araberakoa da.

## Aurkikuntza eta garrantzi historikoa

Compton efektua, izena eman zion Arthur Comptonek aztertu zuen 1923an, nork erradiazio elektromagnetikoa energia kuanto bezala azaltzen duen nozio kuantikoa erabiliz azaldu ahal izan zuen. Compton efektua, argiaren izaera kuantikoaren azken froga izan zen, Max Planckek gorputz beltzari buruz eginiko azterketen eta Albert Einsteinen efektu fotoelektrikoaren azalpenaren ondoren. Aztertze hauen ondorioz, Comptonek Fisikako Nobel Saria irabazi zuen 1927an.
Efektu hau, garrantzi zientifiko handikoa da, argiaren uhin izaeraren bidez ezin baitaiteke azaldu. Argiak, partikula bezala jokatu behar du behaketa hauek azaltzeko, mekanika kuantikoaren bereizgarri den uhin-partikula dualtasuna hartuz.

## Formulazio matematikoa

Barreiatutako fotoien uhin luzeraren aldaketa $\Delta \lambda$, honako Compton erlazio honen bidez kalkula daiteke:
    $\Delta \lambda ={\frac {h}{m_{e}c}}\left(1-\cos \theta \right),$
non h Plancken konstantea den, m$_e$ elektroiaren masa, c argiaren abiadura eta &theta, fotoi talkari eta barreiatutakoen arteko angelua.
Espresio hau, elkarreraginaren analisitik dator, talka elastiko bat balitz bezala, eta soilik energia kontserbazio eta momentu printzipioak erabiliz ebazten da. $h/m_{e}c$ = 0.0243 Å kopurua, Comptonen uhin luzera deitzen da. 90ºtan barreiatutako fotoientzat, barreiatutako X izpien uhin luzera, hain zuzen ere, jatorrizko igorpen lerroa baino 0.0243 Å baino handiagoa da.

## Alderantzizko Compton efektua

Alderantzizko Compton efektua ere gerta daiteke. Hau da, fotoiek, elektroiekin talka egitean, euren uhin luzera laburtzea. Baina, hau gerta dadin, funtsezkoa da elektroiak argiaren abiaduratik gertuko abiaduran joatea, eta fotoiek energia altua izatea.
Bi fenomenoen arteko ezberdintasuna, "ohiko" Compton efektuan, fotoiek elektroiei energia ematen dietela, eta, alderantzizkoan, kontrakoa gertatzen dela da.
Efektu hau izan daiteke supernoba, quasar eta energia altuko beste objektu astrofisiko batzuetan X izpien igorpenaren azalpenetako bat.

## Kanpo estekak

* Datuak: Q171516
* Multimedia: Compton scattering / Q171516
# Compton Gamma Izpien Behategia

Compton Gamma izpien behategia (ingelesez Compton Gamma Ray Observatory, CGRO) NASAren bigarren behategi garrantzitsuena izan zen, Hubble espazio teleskopioaren ondorengoa. Behategia 1991ko apirilaren 5ean bidali zen Atlantis anezkan. Behategi honen izena Arthur Holly Compton fisikari estatubatuarraren omenez jarrita dago, zientzialari honek Nobel saria irabazi baitzuen Gamma izpien alorrean eginiko ikerketen ondorioz. Hau izan zen espaziora bidalitako ordurainoko tresna astrofisikorik astunena, 17000 kg baitzeuzkan.

## Helburua

GCROren helburua, unibertsoan gamma izpien energia bilatzea zen, eta bere aurkikuntzarik garrantzitsuenetarikoa Lurrean sortutako Gamma izpien jatorria izan zen, ekaitz-hodeiekin zerikusia dutenak. Honekin batera aurkikuntza asko bideratu ditu, esate baterako, 3C277 quasarea, zeina nahiz eta lurretik 5000 milioi argi urtetara egon, GeV energi mailako energi-iturri handienetarikoa eta garrantzitsuenetarikoa den.
Behategiaren helburuetariko beste bat espektro elektromagnetikoaren erradiazio energetikoenak aztertzea izan zen (20 eta 30 GeV artean) eta horretarako honako instrumentu hauek erabili zituen:
* Burst And Transient Source Experiment (BATSE)
Zeruan bilatu zuen iraupen motzezko gamma izpiak. Honek 8 detektagailu zituen, bat satelitearen izkina bakoitzean (goi eta behealdean). Hauek guztiak Eremu Zabaleko Detektagailuak eta Espektroskopia detektagailuak zituzten.
* Oriented Scintillation Spectrometer Experiment (OSSE)
4 detektagailu zituen, binaka jarrita zeudenak. Gamma izpien ekaitz batean detektagailu bat iturriaren behaketak egiten zuen, beste batek oinarriaren mailak neurtzen zuen bitartean.
* Imaging Compton Telescope (COMPTEL)
Honek fotoien irispen angelua neurtzen zuen. Estereorradian baten zabalera zuen.
* Energetic Gamma Ray Experiment Telescope (EGRET):
Gamma izpien energi iturri altuen kokapena aztertzen zuen.

## Gainbehera

Behategiaren bizitza lau urtetakoa izan zen (espero zena baino luzeagoa). Denbora horren buruan, behategiaren giroskopio bat apurtu zenean, NASAk Ozeano Barera modu kontrolatu batean jaurti behar izan zuen 2000ko ekainaren 4an.

## Kanpo estekak

* Datuak: Q41519
* Multimedia: Compton Gamma Ray Observatory / Q41519
# Computational Linguistics

Computational Linguistics (euskarazko itzulpena: Hizkuntzalaritza konputazionala, edo hizkuntzaren prozesamendua) hiru hilean behin berrikusten den sarrera irekiko aldizkari akademikoa da, hizkuntzalaritza konputazionalaren esparrukoa. MIT Press-ek argitaratzen du Association for Computational Linguistics elkartearentzat (ACL). Aldizkarian artikuluak, gogoeta txikiak (squib-ak) eta liburu-kritikak daude. American Journal of Computational Linguistics gisa sortu zuen 1974an David Hays-ek, eta 1978ra arte bakarrik argitaratu zen mikrofitxetan. George Heidorn-ek 1980an inprimatutako aldizkari bihurtu zuen, hiru hilean behin argitaratzen dena. 1984an, aldizkariak gaur egungo izenburua hartu zuen. 2009az geroztik aldizkari irekia da.
Journal Citation Reports-en arabera, aldizkariaren eragin-faktorea 7,778 zen 2021ean.

## Erredakzioa

Pertsona hauek dira edo izan dira edizio-buruak:
* David G. Hays (1974-1978)
* George Heidorn (1980-1982)
* James F. Allen (1982–1993)
* Julia Hirschberg (1993-2003)
* Robert Dale (2003-2014)
* Paola Merlo (2014-2018)
* Hwee Tou Ng (2018-oraina)

## Erreferentziak

* ↑ Editorial Information. MIT Press.

## Ikus, gainera

* Eneko Agirre
* Martha Palmer
* Hitz zentroa

## Kanpo estekak

* Webgune ofiziala
* Hizkuntzalaritza konputazionalari buruzko informazio historikoa, Julia Hirschberg-ek idatzia eta 2002ko ekainean eguneratua.
* Datuak: Q3685360
# Computer Space

Computer Space (euskaraz Espazio Konputagailua), 1971n Nutting associates konpainiak merkaturatutako arcade bideojoko bat da. Nolan Bushnell eta Ted Dabneyk sortu zuten, gerora Atari konpainia sortu zutenak. Merkaturatua eta txanponekin funtzionatzen zuen lehen arcade bideojokotzat jo ohi da.
Jokoa Spacewar! (1962) mitikoaren berregokitzapena da, eta Asteroids (1979) bideojokoaren antza du, harkaitzak beharrean bi plater izatearen ezberdintasunez.
* Datuak: Q1122324
* Multimedia: Computer Space / Q1122324
# Computer Chess

Computer Chess Andrew Bujalskik idatzi eta zuzendutako 2013ko estatubatuar film independentea da.
1980ko hamarkadaren hasieran, informatikari programatzaile batzuk Kaliforniako biltzar batean elkartu dira xake-programen arteko xake lehiaketa baterako. Hotel berean beste tipo batzuk daude, talde-terapia mistikoetan dabiltzan batzuk, beraien sendalari afrikarrarekin. Beste presentzia arraroago batzuk ere elkartzen dira inguruan, gainera.
Filma 1983 inguruko Sony kamera zahar baten zuribeltz primitiboan dago grabatua, eta nerd frikismoaren topiko eta keinuz betea dago.

## Erreferentziak

* 1 2 Elkarlanean. «Computer Chess» AZpiTituluak.eus (Noiz kontsultatua: 2019-08-08).

## Kanpo estekak

* Datuak: Q13512523
# Computer Graphics Metafile

CGM (Computer Graphic Metafile) irudiak adierazteko fitxategi formatua da Formatu bektoriala da baina bitmapeko elementuekin ere lan egin dezake. Malgutasuna izateko, aplikazio bakoitzak bere CGM fitxategien estruktura asmatzea baimendu zen, eta horregatik bateragarritasun arazoak izaten du.

## Historia

* 1986 – ANSI X3 122-1986 (ANSI X3 komitea)
* 1987 – ISO 8632-1987 (ISO)
* 1991 – ANSI/ISO 8632-1987 (ANSI eta ISO)
* 1992 – ISO 8632:1992, a.k.a. CGM:1992 (ISO)
* 1999 – ISO/IEC 8632:1999, 2nd Edition (ISO/IEC JTC1/SC24)
* 2001eko abenduaren 17a – WebCGM (W3C)
* 2007ko urtarrilaren 30a – WebCGM 2.0 (W3C)
* 2010eko martxoaren 1a – WebCGM 2.1 (W3C Gomendioa)

## Ikus, gainera

* Bitmap
* GIF
* JPEG
* TIFF

## Kanpo estekak

* Datuak: Q1122267
# Computer Shock Vasconia, Año 2001

Computer Shock Vasconia, Año 2001 Federico Krutwigek 1984 urtean plazaratutako liburua da. Lan horrekin Krutwigek azaldu nahi zuen Zibernetikaren Aroa berrian etortzekoak ziren aldaketek ekarriko zuten egoera berria. Euskal Herrian gai hau landu zuen lehen autorea da. Egilea Euskal Herriari zuzentzen bazaio ere, egiten duen planteamendua orokorra da zeren mundu mailan gertatzen hasten ari zen prozesu historiko baten inguruan aritzen baita.
Gaztelaniaz egin zuen, baina gaur egun euskarara itzulita dago. Edukiari dagokionez, ia 500 orrialdeko liburua da.
Testua 10 partetan banatuta dago, non problema berbera ikuspegi ezberdinetatik azaltzen baita. Problema edo gaia da zibernetikak ekarriko duen errealitate berriaren, hau da, Computer Shock-aren aurrean euskaldunek zer egin lezaketen, gizabanako askeen nazio bezala iraun nahi balezate.
Lana berez, sistema filosofiko bat da, hainbat filosofo eta zientzilariren aipuez beteta. Orduko jakintza aurreratuenak eta Historian zehar garatutakoak aurkezten ditu orduko errealitatea eta etortzekoa zena modu holistiko batean azaltzeko.

## Erreferentziak

* ↑ Arzoz, Inaki. (2002). Divulgando la cibercultura vasca. Una apuesta social. Core. Rev. int. estud. vascos, 47, 2, 418 or..
* ↑ Arima. (2021): Computer Shocka Euskaria +2001 urtea. Zero argitaldaria. https://drive.google.com/file/d/1qTFFaFkJV_gCr8KDa7qvay8SjjnqyvY-/view
# Clì Gàidhlig

Clì Gàidhlig, lehen Comann an Luchd-Ionnsachaidh (euskaraz: 'Ikasleen Elkartea') edo CLI izenaz ezaguna, Invernessko erakunde kulturala da, Eskoziako gaeleraren ikasleak lagunduz hizkuntza babesten duena.
Clìk klaseak eta elkarrizketak antolatzen ditu Eskozia osoan, tartean urtero Tional izeneko bilgunea. Hizkuntza ikasteko materialak eta Cothrom (euskaraz "aldaketa" eta "taldea" esan nahi dituena) aldizkaria ere argitaratzen ditu.
Clì Eskoziako gaeleraren aldeko lobby osatzen du, Eskoziako parlamentura ordezkariak bidaltzen dituena.
Clì eta hizkuntza-irakasle bik duela gutxi Deiseil Ltd. sortu zuten, Ùlpan ikastaroaren antolatzailea dena.

## Erreferentziak

* ↑ Webgune ofiziala
* ↑ Tionalen webgunea
* ↑ BBC: Clì ag iomairt son Freeview do BhBC Alba
* ↑ Scottish Parliament cross party group on Gaelic

## Kanpo estekak

* Datuak: Q3757060
# Clío & Crímen: Durangoko Krimenaren Historia Zentroko Aldizkaria

Clío & Crímen: Durangoko Krimenaren Historia Zentroko Aldizkaria Durangoko Krimenaren Historia Zentroak editatzen duen historia aldizkaria da. Lehen alea 2004. urtean argitaratu zen, eta ordutik urtean behin argitaratzen da. Dialneten, Espainiako aldizkari zientifikoen datu base elektronikoan indexatuta dago.

## Historia

XV. mendean Fray Alonso de Mellak bultzatutako mugimendu heretikoaren zentroa izan zen Durango, Europa mailako erlijio-disidentziaren erakusle izanik. Durangoko Arte eta Historia Museoa, Krimenaren Historia Zentroa eta aldizkari hau Durangaldeko memoria historikoa eta ondarea babesteko eta ezagutzera emateko tresna da.

## Sailkapena eta eragina

Dialneten arabera, 2021ean aldizkariaren eragina 0,08 puntukoa izan zen. Bestetik, Gizarte Zientzietako aldizkarien sailkapen bateratuaren arabera (gaztelaniaz, CIRD), D taldean kokatzen da, hau da, eragin maila txikiko eta ondorioz, maila zientifiko zalantzagarria duten aldizkarien multzoan kokatzen da.

## Erreferentziak

* ↑ (Gaztelaniaz) «Clío & Crímen: Revista del Centro de Historia del Crimen de Durango» Dialnet (Noiz kontsultatua: 2023-03-18).
* ↑ «Durangoko Arte eta Historia Museoa - Zer da» www.durangomuseoa.eus (Noiz kontsultatua: 2023-03-18).
* ↑ «Dialnet Métricas - IDR - Revista Clío & Crímen» dialnet.unirioja.es (Noiz kontsultatua: 2023-03-18).
* ↑ (Gaztelaniaz) Clío & Crímen aldizkariaren sailkapena CIRC-en arabera. .
* ↑ «POPUP» soporte.dialnet.unirioja.es (Noiz kontsultatua: 2023-03-18).

## Ikus, gainera

* Etxezarreta jauregia

## Kanpo estekak

* Webgune ofiziala - Aldizkariaren aurkibidea
* Datuak: Q103982348
# Clío

Clío Espainian argitaratzen den historiako hilabetekaria da.

## Historiako pertsonarik aberatsenen zerrenda

2010ean, historiako pertsonarik aberatsenen Forbes zerrenda argitaratu zuen. Hauek dira hamar gizon horiek, emakumerik ez baitago zerrendan:
* Kreso Lidiako errege izan zen k. a. VI. mendean eta garaiko pertsonarik aberatsena zela uste zen, bere urre meategiei esker.
* Augusto enperadorea (K.a. 63-K.o. 14) Erromako hiritar aberatsena zen, Erroma munduko hiririk boteretsuena zen garaian. Bere ondasunei esker, besteak beste, errepublika monarkia bilakatu ahal izan zuen K.a. 27. urtean.
* Jacques Coeur (1395-1456) frantziar merkatari ezagunaren meritua handia izan zen: Erdi Aroan ez zen batere erraza halako ondasunak biltzea burgesa izanik, aberastasunaren pribilegioa nobleziarena baitzen.
* Kosme I.a Medicikoa (1389-1464) finantzari sendi ezaguneko kidea zen. Errenazimentuan Florentzia hiriko buruzagi izan ziren Medicitarrak, baina negozioetan Kosme nabarmendu zen.
* Jakob Fugger (1459-1525) alemaniarra garaiko negozio gizon berritzaileena eta arrakastatsuena izan zen. “Enperadorean bankaria”, “merkatarien printzea” eta beste goitizen batzuk jarri zizkioten eta Maximiliano I.ak konde titulua eman zion 1514an.
* Mayer Amschel Rothschildek (1744-1812) jostundegi xumea zuen Frankfurteko juduen ghettoan. Hil zenean inperio ekonomiko izugarria zuen eta kapitalismoaren paradigma bihurtu zen.
* Alfred Nobel (1833-1896) bere izena daramaten sariengatik eta dinamita asmatzeagatik da ezaguna. Lehergaien industriari esker munduko pertsonarik dirudunena izan zen, Rockefeller iritsi arte.
* John D. Rockefellerri (1839-1937) esker, Standard Oil munduko petrolio konpainia nagusia bihurtu zen. Egun, haren abizena aberastasunaren sinonimo da oraindik.
* Jean Paul Getty (1892-1976) ezezaguna izan zen luzaroan finantza mundutik kanpo. Hil zenean, haren ondasunak 1.300 milioi dolarretan zenbatu zituzten. Baina bere esku zeuden petrolio erreserbak kontuan hartu izan balituzte, kopurua hamar aldiz biderkatuko zen gutxienez.
* Bill Gates Microsoften jabea munduko pertsonarik aberatsena zen 2009an. 40.000 milioi dolar bildu ditu, besteak beste zorigaiztoko Windows Vistari esker.
* Carlos Slim Mexikora joandako Libanoko etorkinen semea. 2010eko martxoan Bill Gatesek baino 500 milioi dolar gehiago zenbatu zizkioten eta munduko pertsonari aberatsena izendatu zuten.

## Erreferentziak

* ↑ Nagore Irazustabarrena «Garai guztietako Forbes zerrenda», Argia, 2010-03-14, CC-BY-SA lizentzia

## Kanpo estekak

* Datuak: Q5775548
# Cmolas udalerria

Cmolas Poloniako Behe Karpatoetako voivoderriko landa-udalerri bat da, Kolbuszowa barrutian kokatuta. 133,99 km²ko azalera du eta 2017ko datuen arabera 8122 biztanle zituen.

## Kanpo estekak

* Udalaren webgunea
* Datuak: Q589315
ieaBehe Karpatoetako voivoderriko udalerriak :
# Charles Barry

Charles Barry (Westminster, 1795eko maiatzaren 23a - Londres, 1860ko maiatzaren 12a) ingeles arkitektoa izan zen.
Bere lan nagusia Westminster jauregia XIX. mendearen erdialdean berreraikitzea izan zen. Gainera, eraikin eta lorategi askoren egilea izan zen. Bere ekarpenik handiena Britainia Handiko arkitektura italianatzailearen erabilera izan zen. Hala, palazzoaren erabilera ezarri zuen, landetxeak, hiriko etxeak eta eraikin publikoak diseinatzeko oinarri gisa. Lorategiak ere diseinatu zituen italiar estilo errenazentistarekin.

## Iruditegia

* All Saints' Church, Whitefield
* Holy Trinity Church, Hurstpierpoint
* Manchester Art Gallery
* Atheneum, Manchester
* Trentham Hall
* Highclere Castle
* Shrubland Hall
* Cliveden House
* Halifax Town Hall
* Westminster jauregia
* Elizabeth Tower, Westminster jauregia

## Kanpo estekak

* Datuak: Q552584
* Multimedia: Charles Barry / Q552584
# Charles Berty

Charles Berry (Saint-Laurent-du-Pont, 1911ko irailaren 8a - Mauthausen, 1944ko apirilaren 18a) Frantziako txirrindularia izan zen. 1938ko azaroaren 18an, Milaneko belodromoan, zenbait Frantziako eta Munduko errekor ezarri zituen. Bigarren Mundu Gerran Mauthausen kanpamendura bidali zuten eta han hil egin zen. Bere herriko kale bat bere izena darama.

## Palmaresa
### 1938

100 km frantziako errekorra
90 km Munduko errekorra
80 km Munduko errekorra
70 km Munduko errekorra
50 milla Munduko errekorra
40 milla Munduko errekorra
2 orduko Munduko errekorra

### 1939

2. Paris-Camembert-ean

## Kanpo estekak

* Datuak: Q21503744
# Charles Brenton Huggins

Charles Brenton Huggins (Halifax, Kanada, 1901eko irailaren 22a - Chicago, Ameriketako Estatu Batuak, 1997ko urtarrilaren 12a) medikua izan zen. Chicagoko Unibertsitateko irakaslea izan zen, eta hango Onkologia laborategiko zuzendaria (1951). Minbiziari buruzko ikerketak egin zituen; hormonen eta minbiziaren arteko harremana frogatu zuen. 1966an Medikuntzako Nobel saria lortu zuen Peyton Rousekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155371
* Multimedia: Charles Brenton Huggins / Q155371